Je to chemoterapeutikum s veľmi špecifickým účinkom voči Mycobacterium tuberculosis. Mechanizmus účinku spočíva pravdepodobne v kompetitívnom vytesňovaní kyseliny ''p''-aminobenzoovej (kyselina ''p''-aminobenzoová), čím škodlivo zasahuje do metabolizmu mykobaktérií a oslabuje ich rezistenciu. Dobre sa resorbuje z GIT, vrchol koncentrácie v krvi sa dosahuje asi po 1 h. Dobre preniká do tkanív i nekrotických ložísk, do likvoru preniká zle. Asi polovica sa v tele acetyluje. Vylučuje sa močom glomerulárnou filtráciou i tubulárnou sekréciou. Biol. t ₀,₅ je asi 1 h.
Kadlec, O. et al.: Encyklopédia medicíny. I. Bratislava: Asklepios 1993.
skr. PAS, kyselina 4-amino-2-hydroxybenzoová; antituberkulotikum, používa sa pri všetkých formách tbc, najčastejšie v kombinácii s antituberkulotikami prvého rádu, syntetická látka používaná vo forme solí (Natrium paraaminosalicylicum)